बां रो कमरो किरायै रो हो। उण मांय टेबल, कुर्सी अर लैंप सजायोड़ा हा। कमरै मांय पत्रिकावां भी करीनै सूं सजायोड़ी ही। बै अखबार अर पत्रिकावां मांय छपी आपरी रचनावां दिखांवता रैया अर साहित्य री विधावां माथै चरचा करता रैया। कमरै मांय बीड़यां रो धूंवो म्हनैं ठीक नीं लाग्यो। पछै म्हैं बीड़ी रै नशै नै लेयनै 'बीड़यां` नांव री कहाणी लिखी, जकी 'फुरसत` पोथी मांय बांचता थकां दुर्गेशजी कैयो कै इणरी प्रेरणा म्हारै सूं ई मिली होसी।